[Използване на външни PHP разширения (пример със SourceGuardian Loader)](/bg/kb/view/512_izpolzvane_na_vanshni_php_razshirenia_primer_sas_sourceguardian_loader "Използване на външни PHP разширения (пример със SourceGuardian Loader)")

 Можете да използвате PHP разширения, които не са налични на нашите хостинг сървъри. Единственото изискване за използването на такива разширения е те да имат поддръжка за 64-битова Linux операционна система, както и за PHP версията на Вашия домейн/поддомейн. За да използвате такива PHP разширения е необходимо да ги качите в директорията private на Вашия хостинг акаунт и да добавите абсолютния път до файла на разширението в PHP конфигурационния файл на Вашия домейн/поддомейн, както следва:
extension = /home/your\_username/private/custom.extension
Важно: Заместете your\_username с потребителското име за хостинг Контролния Ви панел и custom.extension с точното име на разширението, качено на Вашия хостинг акаунт.
Основните PHP конфигурационни файлове за Вашите домейни/поддомейни могат да бъдат редактирани чрез раздел PHP настройки на хостинг Контролния панел. Ако желаете да научите повече за PHP конфигурационните файлове, които можете да използвате на нашите сървъри, можете да разгледате статията ни Конфигурационни файлове за PHP и техния приоритет.
Инсталиране на SourceGuardian
Ако искате да използвате PHP файлове, чието съдържание е защитено със SourceGuardian, трябва да инсталирате SourceGuardian Loader, следвайки тези стъпки:

Създайте PHP файл (например phpinformation.php) със следното съдържание в директорията на домейна/поддомейна, където искате да използвате SourceGuardian Loader:&lt;?php    phpinfo();?&gt;Можете да създадете този файл, изполвайки раздел Файлове на хостинг Контролния панел.
За да откриете SourceGuardian Loader разширението, което е съвместимо с PHP версиятя за Вашия домейн/поддомейн, използвайте SourceGuardian Loader Assistant приложението. В страницата на приложението въведете URL адреса на PHP файла, създаден в предишната стъпка (http://your\_domain.com/phpinformation.php) и натиснете бутона Detect. Ще бъдете пренасочени към друга страница, от която трябва да изтеглите подходящия SourceGuardian Loader файл на Вашия компютър. След това качете файла в директорията private на Вашия хостинг акаунт. За целта можете да използвате раздел Файлове на хостинг Контролния панел.
Добавете следния код към PHP конфигурационния файл (php.ini) на Вашия домейн/поддомейн: extension = /home/your\_username/private/custom\_extensionВажно: Заместете your\_username с потребителското име за хостинг Контролния Ви панел и custom.extension с точното име на разширението, качено на Вашия хостинг акаунт (например името на SourceGuardian Loader разширението за PHP 7.4 е ixed.7.4.lin).Можете да редактирате главните PHP конфигурационни файлове за Вашите домейни/поддомейни чрез раздел PHP настройки на хостинг Контролния панел. Повече информация за конфигурационните файлове за PHP е достъпна в статията ни Конфигурационни файлове за PHP и техния приоритет.
Ако използвате технологията FPM за изпълнение на скриптове за Вашия домейн/поддомейн, трябва да презаредите основния FPM процес, за да се приложат промените, извършени в предишната стъпка.
Уверете се, че SourceGuardian Loader разширението е инсталирано успешно като отворите SourceGuardian Loader Assistant страницата отново, въведете URL адреса на PHP файла, създаден в първата стъпка (http://your\_domain.com/phpinformation.php) и натиснете бутона Detect. Трябва да видите следното съобщение:The latest version of SourceGuardian loader is already installed in your system and it is ready to run protected scripts.

 